Diari Oficial de la Generalitat Valenciana


Sumari del DOGV 6270, del 19-05-2010 (2010/5636)

Convocatòria de l'Assemblea General ordinària.
----------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5636


Organisme emissor
:   Caixa Rural San Jaime de Les Alqueries, SCOOP Crèd. V.

Tipus de document
:   Convocatòria

Convocatòria de l'Assemblea General ordinària. [2010/5636]  
En compliment de l'acord adoptat pel Consell Rector d'aquesta entitat i de conformitat amb el que s'estableix legalment i estatutàriament, es convoquen tots els socis d'aquesta caixa rural a l'Assemblea General ordinària, el pròxim dia 4 de juny del 2010, a saló cooperatiu d'aquesta caixa rural, siti a Alquerías del Niño Perdido, carrer del Molí, número 8 (enfront del magatzem d'adobs de la Cooperativa Agrícola San Jaime), a les 19.15 hores en primera convocatòria i a les 19.45 hores en segona, a fi de tractar els distints punts del següent  
Ordre del dia  
1. Examen de la gestió social. Aprovació, si pertoca, dels comptes anuals corresponents a l'exercici econòmic de 2009.  
2. Acords sobre la distribució de resultats.  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció de l'exercici anterior i pla d'inversions i despeses del fons esmentat per a l'exercici en curs.  
4. Constitució del Grup Cooperatiu Consolidable d'Entitats de Crèdit Caixes Rurals del Mediterrani, CRM, del qual forma part el contracte de constitució del grup indicat. Incorporació a aquest d'aquesta entitat i autorització per a la subscripció del contracte esmentat com a entitat fundadora i perquè el Consell Rector puga completar, adequar o esmenar el text del contracte, en la mesura que calga per a poder complir les indicacions o les objeccions que puga formular al text esmentat, de forma verbal o escrita, l'organisme o els organismes que hagen d'autoritzar-lo.  
Aprovació, si pertoca, de la proposta de modificació dels Estatuts Socials, incorporant a aquests un nou capítol VI titulat «Del Grup Cooperatiu Caixes Rurals del Mediterrani, CRM i de l'entitat capçalera», amb quatre nous articles numerats del 58 al 61 referits a «Integració en el grup i règim jurídic»; «Funcions de l'entitat capçalera en matèria de solvència i liquiditat»; «Competències delegades per la caixa en l'entitat capçalera» i «Fons Central d'Intercooperació», amb renumeració dels actuals capítols i articles immediats següents.  
Autorització expressa al Consell Rector perquè, per si mateix, puga preveure, adequar, esmenar el text estatutari aprovat, en la mesura que calga per a poder complir les indicacions o esmenar les objeccions que puga formular al text esmentat l'organisme autoritzador de la modificació estatutària o dels registres competents amb vista a aconseguir-ne l'autorització, qualificació i inscripció definitiva.  
Autorització per a la integració en el Sistema Institucional de Protecció Cooperativa (SIP) promogut en l'àmbit de l'Associació Espanyola de Caixes Rurals.  
5. Nomenament d'auditors dels comptes de l'entitat.  
6. Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.  
7. Suggeriments i preguntes al Consell Rector.  
8. Decisió sobre l'aprovació de l'acta. Designació de socis a aquest efecte.  
Alquerías del Niño Perdido, 30 d'abril de 2010.- El president: Juan Carlos Monfort Vilar.  
Nota: d'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci d'aquesta convocatòria, llevat dels dissabtes, i fins al dia de celebració de l'Assemblea, tenint els socis dret a rebre gratuïtament, amb la sol·licitud prèvia per escrit, una còpia dels documents indicats.